परमात्मा, शरीर नहीं है अपितु एक सर्वोच्च-सत्ता है जिसकी जानकारी दर्शन तथा बात-चीत करते हुये, पहचान एकमात्र तत्त्वज्ञान – जो कि एक विशुद्ध वैज्ञानिक पद्धति होती है, से होती है। साधना से रहित व जप, तप, नेम, पूजा, पाठ, वेदाध्ययन आदि से परे जो स्वयं आत्मतत्त्वम् रूप परमात्मा द्वारा ही दिया गया अपना पूर्ण परिचय तथा पहचान है, वही तत्त्वज्ञान है। इस आत्मतत्त्वम् रूप परमात्मा का पूर्णअवतार तीन बार श्री विष्णु जी वाले शरीर, श्री राम जी वाले शरीर तथा श्री कृष्ण जी वाले शरीर के माध्यम से हो चुका है। जिसे आज स्वीकार तो सभी करते हैं परन्तु जिनका स्वार्थ नहीं सधता वही इंकार करता है और अब पुनः उसी आत्मतत्त्वम् रूपी परमात्मा का पूर्ण अवतरण जो चौथा अवतार कहलाएगा, हुआ है जिसे वर्तमान में भगवद् प्रेमी, धर्म प्रेमी बंधुओं को जानना है, देखना है, समझना है, इतना ही मात्र नहीं, बात-चीत करते हुये पहचान भी करना है। वह न तो आत्मा है और न जीव ही है, वह शक्ति भी नहीं है, बुद्धि व मन तथा इन्द्रियों की बात क्या की जाय? अब देखा जाय कि आत्मा क्या है ? जीव क्या है ? शक्ति क्या है ? चित्त क्या है? बुद्धि, मन तथा इंद्रियाँ क्या है ?